pythainlp/thai-wiki-dataset-v4 huggingface dataset:
ความส่องสว่างปรากฏ

<ns>0</ns>
 <revision>
 <timestamp>2023-04-27T11:19:36Z</timestamp>
 <contributor>
 <username>Kaoavi</username>
 </contributor>
 <comment>Kaoavi ย้ายหน้า ความส่องสว่างปรากฏ ไปยัง โชติมาตรปรากฏ: แจ้งเปลี่ยนชื่อใน </comment>
 <origin>10715325</origin>
 <model>wikitext</model>
 <format>text/x-wiki</format>
มิเรด

มิเรด (mired) เป็นหน่วยวัดของค่าอุณหภูมิสีผกผัน (ส่วนกลับของค่าอุณหภูมิสี) เหตุผลในการใช้ค่าอุณหภูมิสีผกผันแทนอุณหภูมิสีคือเพื่อให้ความแตกต่างของตัวเลขเป็นสัดส่วนกับความแตกต่างของสี (ดังรูป)
หน่วย SI ของอุณหภูมิสีผกผันคือ K-1 (ต่อ เคลวิน) มิเรดคือ 10-6 เท่า (หนึ่งในล้าน) ของค่านั้น กล่าวอีกนัยหนึ่งถ้าคูณส่วนกลับของอุณหภูมิสีในหน่วยเคลวินด้วย 1,000,000 จะได้อุณหภูมิสีผกผันในหน่วยมิเรด
คำว่า "mired" มาจากคำว่า "micro" (ไมโคร) + reciprocal (ส่วนกลับ) + "degree" (องศา) นอกจากนี้ยังอาจเรียกอีกอย่างว่า mirek ซึ่งมาจากการใช้คำว่า kelvin (เคลวิน) แทน degree
ตัวอย่างการใช้ เช่น ท้องฟ้าสีฟ้าที่มีอุณหภูมิสี 25,000 K จะเท่ากับ 40 มิเรด และแฟลชถ่ายภาพที่มีอุณหภูมิสี 5,000 K เท่ากับ 200 มิเรด
มิเรดมีประโยชน์อย่างมากสำหรับในการวัดอุณหภูมิสีในการถ่ายภาพ นอกจากนี้ยังมีการใช้ในหน่วย เดกามิเรด (decamired) ซึ่งเท่ากับ 10 มิเรด
ดอมินิก ไฟก์

ดอมินิก เดวิด ไฟก์ (เกิด 30 ธันวาคม ค.ศ. 1995) เป็นนักร้อง นักแต่งเพลง และนักแสดงชาวอเมริกัน ไฟก์เริ่มมีชื่อเสียงหลังจากออกเพลงที่ได้รับความนิยมหลายเพลงบนซาวด์คลาวด์ อีพีชุดแรกของเขา "โดนต์ฟอร์เกตอะเบาต์มี, เดโมส์" นำไปสู่การเซ็นสัญญากับโคลัมเบียเรเคิดส์ ซิงเกิลเปิดตัวในสังกัด "ทรีไนตส์" ขึ้นสู่สิบอันดับแรกในหลายประเทศ จากนั้นเขาก็ได้ร่วมงานกับบร็อกแคมป์ตันและฮาลซีย์ ไฟก์ออกอัลบัมชุดแรก "What Could Possibly Go Wrong" วางจำหน่ายในเดือนกรกฎาคม 2020 อัลบัมขึ้นสู่ 50 อันดับแรกในหลายประเทศ รวมถึงสหรัฐและออสเตรเลีย
ในเดือนกันยายน 2020 ไฟก์กลายเป็นศิลปินหลักสำหรับคอนเสิร์ตในวิดีโอเกม "ฟอร์ตไนต์" ไม่กี่เดือนต่อมานิตยสาร "เอ็นเอ็มอี" จัดให้เขาอยู่ในรายชื่อศิลปินหน้าใหม่ที่มีความสำคัญแห่งปี 2020 ไฟก์ยังได้คัฟเวอร์เพลง "เดอะคิสออฟวีนัส" ของพอล แม็กคาร์ตนีย์ ซึ่งบรรจุอยู่ในอัลบัมชุด "McCartney III Imagined"
ในปี 2022 ไฟก์แสดงเป็นตัวละครหลักในฤดูกาลที่สองของซีรีส์เรื่อง "ยูฟอเรีย" ซึ่งนับเป็นการแสดงเรื่องแรกของเขา
การล้อมแอนต์เวิร์ป (ค.ศ. 1832)

การล้อมแอนต์เวิร์ป  อุบัติขึ้นภายหลังจากการปฏิวัติเบลเยียมได้สิ้นสุดลง เมื่อวันที่ 15 พฤศจิกายน ค.ศ. 1832 กองทัพฝรั่งเศสเหนือ นำโดยจอมพลเอเตียน มอริส เฌราร์ นำกองทัพเข้าปิดล้อมกองทัพดัตช์ซึ่งนำโดยนายพลดาฟิด แฮ็นดริก ชาเซ โดยมีชัยชนะเมื่อ 23 ธันวาคม ในปีเดียวกัน 
สืบเนื่องจากสถานการณ์ในยุทธการสิบวัน ที่กองทัพฝรั่งเศสได้เข้าช่วยเบลเยียมใน ค.ศ. 1831 กองทัพดัตช์ได้ถอนกำลังออกจากเบลเยียมเกือบทั้งหมด เหลือไว้เพียงแต่กองกำลังในปราการแอนต์เวิร์ปซึ่งใช้เป็นที่ยิงปืนใหญ่ถล่มเมืองแอนต์เวิร์ป กองทัพฝรั่งเศสเหนือและฟร็องซัว อักโซ ผู้เชี่ยวชาญด้านการปิดล้อม ได้ใช้เวลาเพียง 24 วันในการปิดล้อมและยึดคืนปราการนี้ และส่งมอบคืนให้กับเบลเยียมในที่สุด 
พระเจ้าเลออปอลที่ 1 แห่งเบลเยียม ได้พระราชทานปืนใหญ่หลายขนาดให้กับฝรั่งเศสเป็นน้ำใจในความช่วยเหลือทางการทหาร และสภาสูงของฝรั่งเศสได้มอบ "ดาบแห่งเกียรติยศ"  เพื่อเป็นเกียรติประวัติแก่เอเตียน มอริส เฌราร์ ต่อมาใน ค.ศ. 1897 ได้มีการปั้นประติมากรรมเพื่อเป็นอนุสรณ์แก่ทหารชาวฝรั่งเศสผู้พลีชีพ แต่เมืองแอนต์เวิร์ปปฏิเสธไม่ขอรับไว้ โดยในปัจจุบันได้ตั้งอยู่ที่เมืองตูร์แน
โทเคนที่ไม่สามารถทดแทนกันได้

โทเคนที่ไม่สามารถทดแทนกันได้  หรือ เอ็นเอฟที (NFT) หน่วยของที่จัดเก็บข้อมูลในบัญชีแยกประเภทดิจิทัล หรือบล็อกเชน ที่รับรองว่าสินทรัพย์ดิจิทัลที่ไม่ซ้ำกัน ดังนั้นจึงไม่สามารถทดแทนกันได้ เอ็นเอฟทีสามารถใช้แทน รูปถ่าย วิดีโอ เสียง และไฟล์ดิจิทัลประเภทอื่น ๆ อย่างไรก็ตาม การเข้าถึงสำเนาของไฟล์ต้นฉบับไม่จำกัดเฉพาะผู้ซื้อเอ็นเอฟที สำเนาของรายการดิจิทัลเหล่านี้พร้อมให้ทุกคนได้รับ เอ็นเอฟทีมีการติดตามในบล็อกเชน เพื่อให้เจ้าของมีหลักฐานการเป็นเจ้าของที่แยกออกจากลิขสิทธิ์
เอ็นเอฟที เป็นหน่วยของที่จัดเก็บข้อมูลในบัญชีแยกประเภทดิจิทัล หรือบล็อกเชน ที่รับรองว่าไฟล์ดิจิทัลไม่ซ้ำกัน ดังนั้นจึงไม่สามารถทดแทนกันได้ ที่รับรองไฟล์ดิจิทัลใด ๆ ที่ไม่ซ้ำกันฟังก์ชัน เอ็นเอฟทีทำหน้าที่เหมือนโทเคนการเข้ารหัส แต่แตกต่างจากสกุลเงินดิจิทัลอย่างบิตคอยน์ คือไม่สามารถใช้แทนกันได้หรือไม่สามารถเปลี่ยนแปลงได้ ถูกสร้างขึ้นเมื่อบล็อกเชนสตริงเรคคอร์ดของความยุ่งยากในการเข้ารหัส ชุดอักขระที่ตรวจสอบชุดข้อมูลว่าไม่ซ้ำกัน ลงในบันทึกก่อนหน้าดังนั้นจึงสร้างห่วงโซ่ของบล็อกข้อมูลที่สามารถระบุตัวตนได้ กระบวนการธุรกรรมการเข้ารหัสนี้ช่วยให้มั่นใจได้ถึงการพิสูจน์ตัวตนของไฟล์ดิจิทัลแต่ละไฟล์โดยจัดเตรียมลายเซ็นดิจิทัลที่ใช้เพื่อติดตามความเป็นเจ้าของผลงานเอ็นเอฟที อย่างไรก็ตามการเชื่อมโยงข้อมูลที่ชี้ไปยังรายละเอียดเช่นสถานที่จัดเก็บงานศิลปะอาจสูญหายได้ นอกจากนี้การเป็นเจ้าของผลงานเอ็นเอฟที ไม่ได้ให้ลิขสิทธิ์โดยเนื้อแท้ในเนื้อหาดิจิทัลใด ๆ ที่โทเคนแสดงถึง แม้ว่าอาจขายผลงานเอ็นเอฟที ที่เป็นตัวแทนของผลงานของเขา แต่ผู้ซื้อจะไม่จำเป็นต้องได้รับสิทธิพิเศษด้านลิขสิทธิ์เมื่อมีการเปลี่ยนแปลงความเป็นเจ้าของผลงานเอ็นเอฟที ดังนั้นเจ้าของเดิมจึงได้รับอนุญาตให้สร้างเอ็นเอฟทีของงานเดียวกันได้อีก ในแง่นั้นเอ็นเอฟทีเป็นเพียงหลักฐานแสดงความเป็นเจ้าของที่แยกออกจากลิขสิทธิ์
เอ็นเอฟทีในประเทศไทย.
ในประเทศไทย ตามประกาศคณะกรรมการกำกับหลักทรัพย์และตลาดหลักทรัพย์ที่ปรากฏในราชกิจจานุเบกษา ห้ามซื้อขายโทเคนเอ็นเอฟทีในศูนย์ซื้อขายสินทรัพย์ดิจิทัล
นโยบายเศรษฐกิจ

นโยบายเศรษฐกิจ ของรัฐบาลครอบคลุมระบบการตั้งระดับการเก็บภาษีอากร งบประมาณภาครัฐ ปริมาณเงินและอัตราดอกเบี้ย ตลอดจนตลาดแรงงาน การเป็นเจ้าของกิจการของรัฐและการแทรกแซงทางเศรษฐกิจอย่างอื่นของรัฐบาล
นโยบายเศรษฐกิจส่วนใหญ่จำแนกได้เป็นนโยบายการคลังซึ่งว่าด้วยการกระทำของรัฐเกี่ยวกับภาษีอากรและรายจ่าย หรือนโยบายการเงินซึ่งว่าด้วยมาตรการของธนาคารกลางเกี่ยวกับปริมาณเงินและอัตราดอกเบี้ย
ประเภทของนโยบายเศรษฐกิจ.
ตัวอย่างการแบ่งประเภทนโยบายเศรษฐกิจ เช่น
เนเธอร์แลนด์ของออสเตรีย

เนเธอร์แลนด์ของออสเตรีย  เป็นอาณาจักรส่วนใหญ่ในเนเธอร์แลนด์ใต้ระหว่าง ค.ศ. 1714 จนถึง ค.ศ. 1797 โดยเริ่มต้นจากการยึดครองจากเนเธอร์แลนด์ของสเปนอันเป็นผลจากสนธิสัญญาราสตัทท์ ใน ค.ศ. 1714 และสิ้นสุดในการปฏิวัติฝรั่งเศสโดยการควบรวมเขตแดนซึ่งเป็นผลจากยุทธการที่สปรีมงใน ค.ศ. 1794 และการสงบศึกบาเซิล ใน ค.ศ. 1795 อย่างไรก็ตามออสเตรียก็ไม่ยอมละทิ้งการอ้างสิทธิ์ในดินแดนนี้จนกระทั่ง ค.ศ. 1797 ตามผลของสนธิสัญญากัมโปฟอร์มีโอ
เนเธอร์แลนด์ของออสเตรียนั้นครอบคลุมเขตแดนที่ไม่ติดต่อกันในดินแดนของเบลเยียมภาคกลาง และภาคตะวันตกในปัจจุบัน รวมถึงบริเวณส่วนใหญ่ของลักเซมเบิร์ก โดยคั่นกลางด้วยราชรัฐมุขนายกลีแยฌ ภาษาที่ใช้เป็นหลักคือเยอรมัน ดัตช์ และฝรั่งเศส รวมทั้งปิการ์ดและวัลลูน
โจโม เคนยัตตา

โจโม เคนยัตตา  (ป. พ.ศ. 2440 – 22 สิงหาคม พ.ศ. 2521) เป็นนักการเมืองชาวเคนยา ดำรงตำแหน่งในฐานะผู้นำคนแรกของเคนยาตั้งแต่ได้รับเอกราชจากอังกฤษจนกระทั่งถึงแก่อสัญกรรมใน พ.ศ. 2521 ได้รับการยกย่องในฐานะ "บิดาแห่งประเทศเคนยา"
ชีวิตช่วงต้นและการศึกษา.
เขาเกิดในครอบครัวชาวนาชนเผ่าคิกุยู เมืองเกียมบู บริติชแอฟริกาตะวันออก เขาศึกษาในโรงเรียนของมิชชันนารีที่เข้ามาเผยแผ่ศาสนาในถิ่นที่เขาอยู่ และเส้นทางการเมืองของเขาได้เริ่มต้นขึ้นเมื่อเขาเข้าร่วมกับสมาคมชนเผ่าคิกุยู ใน พ.ศ. 2472 เขาได้เดินทางไปลอนดอน เพื่อเจรจาเรื่องที่ดินของชาวคิกุยู ใน พ.ศ. 2473 เขาได้เข้าศึกษาต่อที่มหาวิทยาลัยคอมมิวนิสต์แห่งทอยเลอร์ตะวันออกที่กรุงมอสโก จากนั้นเขาศึกษาต่อที่มหาวิทยาลัยยูนิเวอร์ซิตี้ คอลเลจ ลอนดอน และโรงเรียนเศรษฐศาสตร์ลอนดอน ในปี พ.ศ. 2481 เขาได้ตีพิมพ์วิจัยเกี่ยวกับสังคมวิทยาและมานุษยวิทยาเกี่ยวกับชนเผ่าคิกุยู และเขาได้ทำงานในฟาร์มในช่วงระหว่างสงครามโลกครั้งที่สอง ต่อมาเขาได้ร่วมกับจอร์จ แพตมอร์ เพื่อนของเขาได้รวบรวมชาวแอฟริกันในพื้นที่เพื่อประกาศเอกราชจากอังกฤษ
เส้นทางการเมือง.
เขากลับมายังประเทศเคนยาเมื่อ พ.ศ. 2489 และได้เป็นครูใหญ่ที่โรงเรียนแห่งหนึ่ง ใน พ.ศ. 2490 เขาได้รับเลือกให้เป็นประธานแห่งสหภาพเคนยาแอฟริกัน ซึ่งเขาพยายามรวบรวมชนพื้นเมืองต่างๆ ประกาศเอกราชจากอังกฤษซึ่งเขาได้รับการสนับสนุนจากชนเผ่าต่างๆ ในประเทศเป็นอย่างดี แต่เขากลับถูกต่อต้านจากกลุ่มคนในพื้นที่ที่ผิวขาว ใน พ.ศ. 2495 เขาจึงถูกจำคุกพร้อมกับแกนนำอีก 5 คน ในกลุ่มที่เรียกว่า "คาเปนกูเรียซิกซ์" ในคดีกบฎเมาเมา (Mau Mau Uprising) แม้ว่าเขาจะชุมนุมอย่างสันติก็ตาม อย่างไรก็ดี เขายังถูกจำคุกที่โลกิตวงจนได้รับอิสรภาพในปี พ.ศ. 2502 และถูกเรเทศไปยังลอดวาร์ จนถึง พ.ศ. 2504
หลังเขาได้รับอิสรภาพ เขาเป็นประธานขบวนการแห่งชาติแอฟริกันเคนยา และเขาได้นำพรรคสู่ชัยชนะการเลือกตั้งทั่วไปของเคนยาในปี พ.ศ. 2506 และดำรงตำแหน่งนายกรัฐมนตรี ในระหว่างการดำรงตำแหน่งนายกรัฐมนตรีเขาได้ดำเนินนโยบายให้เคยนยาถอนตัวจากเครือจักรภพและเปลี่ยนผ่านไปสู่รัฐเอกราชระบอบสาธารณรัฐและได้ดำรงตำแหน่งประธานาธิบดีคนแรกของประเทศเคนยาเมื่อปี พ.ศ. 2507 ในระหว่างการเป็นประธานาธิบดี เคนยาเข้าร่วมกับสหรัฐอเมริกาและสหราชอาณาจักรในสงครามเย็น และต่อต้านสังคมนิยม ในสมัยที่เขาดำรงตำแหน่งประธานาธิบดี เขาถูกวิพากษ์วิจารณ์เป็นอย่างมากในเรื่องการทุจริตทางการเมือง
บั้นปลายชีวิต.
เขาเริ่มป่วยด้วยโรคหัวใจในปี พ.ศ. 2509 และได้ถึงแก่อสัญกรรมขณะดำรงตำแหน่งในวันที่ 22 สิงหาคม พ.ศ. 2521 สิริอายุได้ 81 ปี ซึ่งรัฐพิธีศพของเขาถูกจัดขึ้นที่โบสถ์เพรสไบทีเรียนเซนต์แอนดรูว์หลังการถึงแก่อสัญกรรมของเขาเพียงหกวัน โดยเจ้าชายชาลส์ เจ้าชายแห่งเวลส์ทรงร่วมรัฐพิธีศพของเขาด้วย และมีผู้นำจากทวีปแอฟริกามาร่วมพิธีศพของเขา อาทิ อีดี อามิน เคนเนต ควนตา ฮาสติงส์ แบนดา รวมถึงโมรารชี เทสาอี นายกรัฐมนตรีอินเดีย และโมฮัมหมัด เซีย อุล ฮัก ประธานาธิบดีปากีสถาน ก็ร่วมรัฐพิธีศพของเขาเช่นกัน ร่างของเขาถูกฝังในสุสานบริเวณรัฐสภา
สิ่งสืบเนื่อง.
ชื่อของเขาถูกนำไปตั้งเป็นท่าอากาศยานนานาชาติโจโมเคนยัตตาเพื่อให้เกียรติแก่เขา และลูกชายของเขาอูฮูรู เคนยัตตาดำรงตำแหน่งประธานาธิบดีคนที่ 4 ของประเทศเคนยา
อันโทน ด็อสท์เลอร์

พลเอกทหารราบ อันโทน ด็อสท์เลอร์  เป็นนายทหารบกชาวเยอรมันและถูกประหารชีวิตหลังสิ้นสุดสงครามโลกครั้งที่สองฐานกระทำอาชญากรรมสงคราม พลเอกด็อสท์เลอร์ถูกยิงประหารโดยกองทัพสหรัฐหลังเจ้าตัวสั่งการให้ประหารชเลยสงครามชาวอเมริกันในช่วงการทัพอิตาลี พลเอกด็อสท์เลอร์ถือเป็นอาชญากรสงครามรายแรกที่ถูกประหารชีวิตโดยฝ่ายสัมพันธมิตรหลังสิ้นสุดสงครามบนภาคพื้นยุโรป
ความหลากหลาย

ในการศึกษาสังคมวิทยาและการเมือง ความหลากหลาย  เป็นระดับความแตกต่างในลักษณะพิสูจน์รูปพรรณในหมู่สมาชิกที่นิยามไว้โดยมีวัตถุประสงค์หนึ่ง ๆ เช่น ความแตกต่างด้านกลุ่มชาติพันธุ์และเชื้อชาติ อายุ เพศ ศาสนา ปรัชญา ความสามารถทางกาย ภูมิหลังทางสังคมและเศรษฐกิจ อัตลักษณ์ทางเพศ สติปัญญา สุขภาพจิต ลักษณะทางพันธุกรรม บุคลิกภาพ พฤติกรรมหรือความสวยงาม ในกลุ่มหนึ่ง ๆ
เมื่อวัดความหลากหลายของมนุษย์ ดัชนีความหลากหลายเป็นตัวอย่างโอกาสที่สมาชิกที่สุ่มเลือกมาสองคนจะมีชาติพันธุ์ต่างกัน
เจ้าหญิงนีนาแห่งกรีซและเดนมาร์ก

เจ้าหญิงนีนาแห่งกรีซและเดนมาร์ก  (พระนามเดิม:นีนา นาสตาสเซีย โฟลห์ร) ประสูติเมื่อวันที่ 22 มกราคม 2530 เป็นบุตรีของ โทมัส โฟลห์ร และ แคทธารีน คอนนี พระบิดาของพระองค์เป็นนักธุรกิจบริษัทเครื่องบินเช่าเหมาลำ ส่วนพระองค์นั้น ทรงก่อตั้งมูลนิธิ Kisawa Sanctuary และ Bazaruto ซึ่งทั้ง 2 องค์กรนั้น มีจุดประสงค์เพื่อการศึกษาทางวิทยาศาสตร์ โดยทั้งสองที่อยู่ใน เกาะเบนกูเอรา ไอส์แลนด์ ประเทศโมซัมบิก ก่อนหน้านี้ทรงเคยทำงานเป็นผู้อำนวยการฝ่ายสร้างสรรค์ของVistaJet ซึ่งเป็น บริษัท สายการบินส่วนตัวสุดหรู
พระบิดาและพระมารดาของพระองค์หย่ากันในปี 2544 พระมารดาของพระองค์ได้ย้ายไปประทับใน ลอนดอน ซึ่งพระมารดาประกอบอาชีพเป็นบรรณาธิการ สำหรับพระองค์ ทรงมี ไดอานา เจ้าหญิงแห่งเวลส์ เป็นพระมารดาทูลหัว
เสกสมรส.
นีนา นาสตาสเซีย โฟลห์ร ได้พบกับ เจ้าชายฟิลิปปอสแห่งกรีซและเดนมาร์ก พระสวามีในอนาคต พระราชโอรสพระองค์สุดท้องใน สมเด็จพระราชาธิบดีคอนสแตนตินที่ 2 แห่งกรีซ และ สมเด็จพระราชินีอันเนอ-มารีแห่งกรีซ ในปี 2561 และได้พบกับอีกครั้งในงานเสกสมรสของ ฌ็อง-คริสต็อฟ เจ้าชายนโปเลียน และ โอลิมเปีย โบนาปาร์ต เจ้าหญิงนโปเลียน และอีกครั้งในงานเสกสมรสของ เจ้าหญิงยูเชนี กับ แจ็ก บรุกส์แบงก์ ทั้ง 2 ตัดสินใจหมั้นหมายกันที่เกาะอีทากา ประเทศกรีซ โดยการหมั้นหมายนั้นได้รับการประกาศอย่างเป็นทางการจากสำนักพระราชวังเมื่อวันที่ 1 กันยายน 2563 ก่อนจะเสกสมรสกันเมื่อวันที่ 12 ธันวาคม ในปีเดียวกัน โดยนีนา นาสตาสเซีย โฟลห์ร รับพระราชทานพระอิสริยยศ เจ้าหญิงแห่งกรีซและเดนมาร์ก พระชายา พร้อมฐานันดรศักดิ์ 'รอยัลไฮเนส
โรงแรมเซซิล (ลอสแอนเจลิส)

โรงแรมเซซิล  เป็นโรงแรมราคาประหยัดในย่านดาวน์ทาวน์ของเมืองลอสแองเจลิส ตั้งอยู่บนเลขที่ 640 ถนนเซาธ์เมน เปิดทำการในัวนที่ 20 ธันวาคม 1924 โรงแรมในภายหลังได้เปลี่ยนชื่อเป็น สเตย์ออนเมน  เพื่อลบภาพจำเดิมของโรงแรมในอดีต โรงแรมมีขนาด 19 ชั้นและมีห้องพัก 700 ห้อง โรงแรมเซซิลเป็นที่ขึ้นชื่อจากประวัติอันน่ากลัวของโรงแรม มีทั้งการฆ่าตัวตายและการเสียชีวิตในโรงแรมหลายครั้ง รวมถึงในอดีตเคยเป็นแหล่งค้ายาและซ่องสำหรับซื้อขายบริการทางเพศ ภายหลังการปรับปรุงโรงแรมในปี 2017 โรงแรมตั้งเป้าจะเปิดให้บริการอีกครั้งในเดือนตุลาคม 2021
สกิดโรว์ (ลอสแอนเจลิส)

สกิดโรว์  เป็นย่านในภูมิภาคดาวน์ทาวน์ของลอสแอนเจลิส บางทีเรียกพื้นที่นี้ว่าย่าน กลางเมืองฝั่งตะวันออก  มีประชากรในปี 2019 อยู่ที่ 4,757 และเป็นหนึ่งในพื้นที่ที่มีจำนวนคงตัว (อยู่ที่ราว 4,200–8,000) ของคนไร้บ้านมากที่สุดในสหรัฐ และเป็นที่รู้จักในฐานะย่านที่เต็มไปด้วยคนไร้บ้านอาศัยอย่างแออัดมาตั้งแต่ทศวรรษ 1930s จนถึงปัจจุบัน
การเปลี่ยนแปลงประชากร

การเปลี่ยนแปลงประชากร เป็นการเปลี่ยนแปลงจำนวนประชากรในเขตหนึ่งระหว่างช่วงเวลาหนึ่ง ประชากรศาสตร์เป็นการศึกษาสถิติประชากร ความผันแปรและสาเหตุของความผันแปรนั้น สถิติเหล่านี้ เช่น อัตราเกิด อัตราตาย (และอายุคาดหมายครองชีพ) อัตราย้ายถิ่นและสัดส่วนเพศ สถิติเหล่านี้มีการเก็บรวบรวมในสำมะโนและการสำรวจในช่วงเวลาหนึ่ง สารนิเทศประชากรศาสตร์บางส่วยังได้มาจากแผนที่ประวัติศาสตร์และภาพถ่ายทางอากาศ
ประชากรศาสตร์มีความมุ่งหมายหลักเพื่อเป็นข้อมูลแก่การวางแผนภาครัฐและธุรกิจในเรื่องทรัพยากรที่จำเป็นต้องใช้อันเนื่องมาจากการเปลี่ยนแปลงประชากร
นโยบายการเงิน

นโยบายการเงิน  เป็นนโยบายที่องค์การเงินตรา (monetary authority) ใช้เพื่อควบคุมอัตราดอกเบี้ยที่ใช้เงินสำหรับการกู้ยืมระยะสั้นมาก หรือปริมาณเงิน ซึ่งมักเป็นความพยายามเพื่อลดเงินเฟ้อหรืออัตราดอกเบี้ย เพื่อประกันเสถียรภาพราคาและความเชื่อมั่นทั่วไปในคุณค่าและเสถียรภาพของเงินตราของประเทศ
นโยบายการเงินเป็นการดัดแปลงปริมาณเงิน คือ "การพิมพ์" เงินเพิ่ม หรือลดปริมาณเงินโดยเปลี่ยนแปลงอัตราดอกเบี้ยหรือถอนเงินสำรองส่วนเกิน ทั้งนี้ ต่างจากนโยบายการคลัง ซึ่งอาศัยการเก็บภาษีอากร การใช้จ่ายภาครัฐและการกู้ยืมภาครัฐ เพื่อจัดการปรากฏการณ์วัฏจักรธุรกิจ เช่น ภาวะเศรษฐกิจถดถอย
นอกจากนี้นโยบายการเงินปกติยังมีส่วนต่อเสถียรภาพของผลิตภัณฑ์มวลรวมในประเทศ (GDP) การลดและคงการว่างงานให้ต่ำ และเพื่อคงอัตราแลกเปลี่ยนกับเงินตราสกุลอื่นที่ทำนายได้
ขยายตัวหรือหดตัว.
นโยบายการเงินแบ่งได้เป็นนโยบายแบบขยายตัวหรือหดตัว
นโยบายขยายตัวเกิดขึ้นเมื่อองค์การเงินตราใช้วิธีการกระตุ้นเศรษฐกิจ รักษาอัตราดอกเบี้ยระยะสั้นให้ต่ำกว่าอัตราปกติ หรือเพิ่มปริมาณเงินรวมในเศรษฐกิจเร็วกว่าปกติ แต่เดิมใช้เพื่อพยายามลดการว่างงานระหว่างภาวะเศรษฐกิจถดถอยโดยการลดอัตราดอกเบี้ยด้วยหวังว่าเครดิตที่ถูกลงจะจูงใจให้ธุรกิจกู้ยืมเงินมากขึ้นและขยายกิจการ นโยบายนี้จะเพิ่มอุปสงค์มวลรวม ซึ่งจะเพิ่มการเติบโตทางเศรษฐกิจระยะสั้นที่วัดได้จาก GDP ที่เพิ่มขึ้น การเพิ่มเงินตราในการหมุนเวียน ปกติจะลดค่าของเงินตราเมื่อเทียบกับเงินตราสกุลอื่น ซึ่งผู้ซือต่างประเทศจะสามารถซื้อสินค้าและบริการด้วยเงินตราของตนได้มากขึ้นในประเทศที่มีค่าเงินอ่อนตัวลง
นโยบายหดตัวเป็นการคงอัตราดอกเบี้ยระยะสั้นให้ต่ำกว่าปกติ ชะลอการเติบโตของปริมาณเงิน หรือลดปริมาณเงินในระบบเพื่อชะลอการเติบโตทางเศรษฐกิจระยะสั้นและลดเงินเฟ้อ นโยบายแบบหดตัวอาจทำให้การว่างงานเพิ่มขึ้นและลดการกู้ยืมและใช้จ่ายของผู้บริโภคและธุรกิจ ซึ่งอาจทำใหเกิดภาวะเศรษฐกิจถดถอยได้หากใช้เข้มงวดเกินไป
ศิภัชรดา ผิวทอง

ศิภัชรดา ผิวทอง (เกิด 4 พฤษภาคม พ.ศ. 2545) ชื่อเล่น วินนี่ เป็นนักแสดง นางแบบหญิงชาวไทย เข้าสู่วงการบันเทิงจากการชนะเลิศการประกวด มิสทีนไทยแลนด์ 2017 ในปี พ.ศ. 2560 ปัจจุบันเซ็นสัญญาเป็นนักแสดงสังกัดช่อง 7 เอชดี มีชื่อเสียงจากการแสดงละครเรื่อง "มธุรสโลกันตร์" และ "ฟ้า หิน ดิน ทราย" เป็นต้น
ประวัติ.
ศิภัชรดา เกิดในจังหวัดยโสธร ประเทศไทย โดยเธอเป็นลูกครึ่งไทย-อเมริกัน ปัจจุบันเธอกำลังศึกษาอยู่ในระดับปริญญาตรี ที่คณะศิลปศาสตร์ สาขาภาษาอังกฤษเพื่อการสื่อสารนานาชาติ มหาวิทยาลัยนานาชาติสแตมฟอร์ด จากการสอบเทียบวุฒิการศึกษา GED จากโรงเรียนสอนภาษาภูเก็ตอะคาเดมิคส์
ศิภัชรดา เข้าสู่วงการบันเทิงจากการประกวดมิสทีนไทยแลนด์ 2017 ในวันที่ 24 มกราคม พ.ศ. 2560 และชนะเลิศการประกวดนี้ พร้อมด้วยรางวัลขวัญใจช่างภาพสื่อมวลชน และ Miss B' Me สาวสวยบุคลิกภาพดี รับเงินรางวัลกว่า 350,000 บาท หลังจากนั้น จึงได้เซ็นสัญญาเป็นนักแสดงสังกัดช่อง 7 เอชดี โดยมีผลงานละครเรื่องแรกในปีถัดมา ในละครเรื่อง "มธุรสโลกันตร์" ในฐานะนักแสดงรับเชิญรับบทเป็น "สารภี" ก่อนที่ในปี พ.ศ. 2564 เธอจะได้มีผลงานละครเรื่อง "ฟ้าหินดินทราย" โดยรับเป็น "ฟ้าใส" นางเอกของเรื่องคู่กับธนากร ศรีบรรจง นอกจากนี้ในปี พ.ศ. 2562 เขายังมีผลงานการแสดงมิวสิควีดีโอเพลง "สอนใคร" ของศิลปินอารักษ์ อมรศุภศิริ อีกด้วย
ยุทธการที่นนทบุรี

ยุทธการที่นนทบุรี (Battle of Nonthaburi) การรบกันระหว่างกรุงศรีอยุธยา และราชวงศ์โก้นบอง เมื่อกองทัพพม่าจำนวน 20,000 นายสามารถเอาชนะกองทัพกรุงศรีอยุธยาจำนวน 60,000 นายได้สำเร็จ
การรบ.
หลังจากการรบที่เมืองกาญจนบุรี กองทัพทางใต้ภายใต้การนำของมังมหานรธา เคลื่อนตัวสู่ทางใต้ของกรุงศรีอยุธยา และพวกเขาเคลื่อนทัพมาจนถึงเมืองนนทบุรีประมาณ 60 กิโลเมตรทางใต้ของกรุงศรีอยุธยา พวกเขาเผชิญหน้ากับกองกำลังป้องกันของสยามตลอดทางสู่กรุงศรีอยุธยา และมังมหานรธาได้จัดตั้งกองทหารรักษาการณ์ และการรบหลักครั้งแรกทางใต้เกิดขึ้นเมื่อกองทัพสยามโจมตีกองทหารรักษาการณ์ของพม่าทั้งทางบกและทางเรือ กองทัพเรือของสยามประกอบด้วยเรือรบหลายลำและเรือของอังกฤษ แต่พม่าก็ป้องกันเป็นสามารถ และสยามต้องล่าถอยไป เรืออังกฤษแล่นหนีออกทะเล
กองทัพพม่าพวกเขาเคลื่อนขึ้นเหนือ และได้พบกับกองทัพสยามจำนวน 60,000 นายทางตะวันตกของเมือง ซึ่งมีจำนวนมากกว่า 3 ต่อ 1 แต่ด้วยประสบการณ์ที่มากกว่าของกองทัพพม่า พวกเขาสามารถบีบให้ทหารสยามต้องล่าถอยกลับราชธานีไป
วัดลาดหลุมแก้ว

วัดลาดหลุมแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลาดหลุมแก้ว อำเภอลาดหลุมแก้ว จังหวัดปทุมธานี มีเนื้อที่ 20 ไร่ ซึ่งเดิมมี 12 ไร่ และได้ซื้อเพิ่มเติมอีก 8 ไร่
วัดลาดหลุมแก้วสร้างขึ้นเมื่อราว พ.ศ. 2468 โดยมีนายดาพงษ์ นางจันทร์ เอกเอี่ยม ถวายที่ดินและสร้างวัด ได้ขนานนามตามนามท้องที่ตั้งวัดว่า "วัดลาดหลุมแก้ว" วัดได้รับพระทานวิสุงคามสีมา เมื่อวันที่ 22 ธันวาคม พ.ศ. 2482 กำหนดเขตวิสุงคามสีมา 40 เมตร ยาว 30 เมตร
อาคารเสนาสนะ ได้แก่ อุโบสถกว้าง 6 เมตร ยาว 18 เมตร สร้างเมื่อ พ.ศ. 2503 กุฏิสงฆ์จำนวน 13 หลัง เป็นอาคารไม้สัก 11 หลัง คอนกรีตเสริมเหล็ก 2 หลัง หอสวดมนต์ และศาลาการเปรียญ วัดนี้มีปูชนีย์วัตถุที่สำคัญ คือ พระประธานในอุโบสถ นามว่า "หลวงพ่อเพ็ชร" หลวงพ่อเกสรสร้างขึ้นด้วยเกสรและว่านร้อยแปด พระไตรปิฎกที่ทำจากใบลาน จำนวน 50 ชุด เป็นอักษรไทย และมีหุ่นขี้ผึ้งหลวงพ่อบุญเทียม ภูริปัญโญ
วัดโรงธรรม

วัดโรงธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองวัดโรงธรรม ในตำบลบ้านปรก อำเภอเมืองสมุทรสงคราม จังหวัดสมุทรสงคราม มีเนื้อที่ 4 ไร่ 3 งาน 95 ตารางวา ปัจจุบันมีพระครูสังฆรักษ์วิรัตน์ ปภัสสโร (รัตน์) เป็นเจ้าอาวาส
วัดโรงธรรม สร้างในสมัยรัตนโกสินทร์ตอนต้น ประมาณปี พ.ศ. 2351 ไม่ทราบว่าใครเป็นผู้สร้าง ต่อมามีสตรีชื่อ นุช อยู่ในพระราชวังปลายสมัยพระบาทสมเด็จพระจอมเกล้าเจ้าอยู่หัวได้มาปฏิสังขรณ์อุโบสถและสร้างกำแพงแก้วล้อมรอบอุโบสถ ประมาณปี พ.ศ. 2410 ต่อมานายอ่วม บ้านอยู่เยื้องหน้าวัดโรงธรรม ได้มาปฏิสังขรณ์ศาลาการเปรียญและมุงหลังคาด้วยกระเบื้องดินเผา หลังจากนั้นมีเจ้าอาวาสและประชาชนผู้มีจิตศรัทธาได้ร่วมมือกันสร้างและบูรณะถาวรวัตถุของวัดมาโดยตลอด
อาคารเสนาสนะ ได้แก่ อุโบสถ ซี่งได้รับพระราชทานวิสุงคามสีมาเมื่อ พ.ศ. 2528 สร้างด้วยคอนกรีตเสริมเหล็ก เหยียบมุข 2 ชั้น หลังคามุงกระเบื้องดินเผา ในสมัยพระอธิการเกษม สุเมโธ เป็นเจ้าอาวาส ศาลาอเนกประสงค์  2 หลัง สร้างด้วยคอนกรีตเสริมเหล็ก หลังคามุงกระเบื้องลอน กุฏิสงฆ์ 6 หลัง เป็นไม้สักทั้งหมด และศาลาหอฉัน 1 หลัง สิ่งที่สำคัญได้แก่ พระประธานในอุโบสถ ปั้นด้วยปูนขาว ปางมารวิชัย เตียงไม้แกะสลักลายทองงดงามสำหรับพระสวดปาฏิโมกข์ และกำแพงแก้วรอบอุโบสถบรรจุพระพุทธรูปองค์เล็ก ๆ รอบด้าน
ฟุตซอลโลก 2021 รอบคัดเลือก โซนเอเชีย

การแข่งขันรอบคัดเลือกโซนเอเชียสำหรับฟุตซอลโลก 2021 เป็นการแข่งขันฟุตซอลชายที่คัดเลือกทีมชาติตัวแทนจากสมาพันธ์ฟุตบอลเอเชีย (เอเอฟซี) เข้าร่วมการแข่งขันฟุตซอลโลก 2021 ที่ประเทศลิทัวเนีย ซึ่งเดิมจะจัดขึ้นในปี 2020 แต่ถูกเลื่อนการแข่งขันเนื่องจาก การระบาดทั่วของโควิด-19
รูปแบบการแข่งขัน.
หลังจากการยกเลิกการแข่งขันฟุตซอลชิงแชมป์เอเชีย 2020 เนื่องจากการระบาดทั่วของโควิด-19 เอเอฟซีเห็นชอบกับหลักเกณฑ์สองชุดของการเลือกตัวแทนของเอเอฟซีสำหรับฟุตซอลชิงแชมป์โลก 2021 หลักเกณฑ์แรกอ้างอิงมาจากทีมที่มีอันดับสูงสุดห้าทีมแรกในการแข่งขันครั้งที่ผ่านมา ในขณะที่หลักเกณฑ์ที่สองจะอ้างอิงจากทีมที่มีอันดับสูงสุดห้าอันดับแรกจากอันดับรวมในการแข่งขันฟุตซอลชิงแชมป์เอเชียสามครั้งที่ผ่านมา 
การจับสลาก.
การจับสลากรอบสุดท้ายเกิดขึ้นในวันที่ 27 เมษายน ค.ศ. 2021 เวลา 16:00 MST (UTC+8) ที่เดอะเอเอฟซีเฮาส์ในกัวลาลัมเปอร์ ประเทศมาเลเซีย สี่ทีม (ประกอบไปด้วย อิรัก, เลบานอน, ไทย, และเวียดนาม) จะถูกจับสลากแบ่งออกมาเป็นสองคู่ ทีมที่ถูกจับชื่อขึ้นมาเป็นชื่อแรกสุดในแต่ละการประกบคู่จะได้เป็นเจ้าบ้านในเลกแรกในวันที่ 20 พฤษภาคม ค.ศ. 2021 ส่วนอีกทีมหนึ่งที่ถูกจับประกบคู่ตามมาจะเป็นเจ้าบ้านในเลกที่สองในวันที่ 25 พฤษภาคม ค.ศ. 2021
สรุปผลการแข่งขัน.
เลกแรกจะลงเล่นในวันที่ 20 พฤษภาคม และเลกที่สองในวันที่ 25 พฤษภาคม ค.ศ. 2021
<onlyinclude></onlyinclude>
การแข่งขัน.
รวมผลสองนัด ไทย ชนะ 11–2 และได้เข้ารอบสำหรับ ฟุตซอลชิงแชมป์โลก 2021.
รวมผลสองนัด เสมอ 1–1. เวียดนาม ชนะด้วยกฏประตูทีมเยือนและได้เข้ารอบสำหรับ ฟุตซอลโลก 2021.
ผู้ทำประตู.
มีการทำประตู 15 จากการแข่งขัน 4 เฉลี่ย ต่อนัด
การทำประตู 4 ครั้ง
ทีมที่ผ่านเข้ารอบสำหรับฟุตซอลชิงแชมป์โลก.
ด้านล่างนี้คือห้าทีมจากเอเอฟซีที่ได้สิทธิ์เข้ารอบสำหรับ ฟุตซอลโลก 2021
1 ตัวหนา หมายถึงทีมชนะเลิศในปีนั้น "ตัวเอียง" หมายถึงชาติที่เป็นเจ้าภาพในปีนั้น
เอย์กซือร์นีร์

ในเทวตำนานนอร์ส เอย์กซือร์นีร์  เป็นกวางเพศผู้ซึ่งยืนอยู่บนจุดสูงสุดของวัลฮัลลา ถูกกล่าวถึงในหนังสือ "Prose Edda" ซึ่งระบุว่ามันยืนกินใบไม้จากต้นแลราเดอร์ (Læraðr) พร้อมกับแกะเฮย์ดรูน (Heiðrún)
เฟธไฟเทอร์

เฟธไฟเทอร์  เป็นเกมต่อสู้ที่ได้รับการพัฒนาโดยเว็บไซต์โมลเลอินดุสเตรียของอิตาลี ซึ่งผู้เล่นจะต่อสู้ในฐานะบุคคลสำคัญทางศาสนา เช่น พระโคตมพุทธเจ้า, พระเยซู หรือมุฮัมมัด และต้องต่อสู้กับเซนูหลังจากเอาชนะตัวละครที่เล่นได้ทั้งหมด
เกมดังกล่าวถูกถอดถอนออกชั่วคราวจากเว็บไซต์การจัดเมื่อปลายเดือนเมษายน ค.ศ. 2009 เพื่อตอบสนองต่อการประท้วงจากฝ่ายสังเกตการณ์อาการกลัวอิสลามขององค์การการประชุมอิสลาม ในการตอบสนอง ผู้สร้างเกมได้โพสต์ภาคต่อของเกมโดยมีการเซ็นเซอร์ใบหน้าของมุฮัมมัด ซึ่งผู้เล่นจะต้องมอบ "ความรัก" ให้โดยคลิกที่บุคคลสำคัญทางศาสนาแต่ละท่าน หากไม่มีการกระทำนี้ รูปก็ค่อย ๆ เลือนหายไป ซึ่งเกมดั้งเดิมได้รับการโพสต์ใหม่ในเว็บไซต์ของผู้ผลิต
ส่วนในประเทศบราซิล อูนิแฟร์โซออนไลน์ถูกบังคับให้นำเกมออกจากเซิร์ฟเวอร์ของตนตามคำตัดสินของศาล ในคดีที่ได้รับการสนับสนุนจากมัสยิดในบาร์เรโตส รัฐเซาเปาลู
ยุทธการที่ทวาย

ยุทธการที่ทวาย เป็นความขัดแย้งระหว่างกองทัพพม่าภายใต้ ราชวงศ์โก้นบอง และกองทัพสยาม ภายใต้ ราชวงศ์จักรี เหนือเมือง ทวาย และชายฝั่งตะนาวศรี
สยามภายใต้การปกครองของ พระบาทสมเด็จพระพุทธยอดฟ้าจุฬาโลกมหาราช พยายามอ้างสิทธิในชายฝั่งตะนาวศรีและ ทวาย และ มะริด ซึ่งเคยเป็นเมืองขึ้นของสยามระหว่างสมัย กรุงศรีอยุธยาการแปรพักตร์ของเจ้าเมืองทวายชาวพม่าในเดือนมีนาคม พ.ศ. 2335 เปิดโอกาสให้ทวายและมะริดมาอยู่ภายใต้การปกครองของสยาม พระบาทสมเด็จพระพุทธยอดฟ้าจุฬาโลกมหาราชวางแผนที่จะขยายพระราชอาณาเขตเข้าสู่ พม่าตอนล่าง ขณะเดียวกัน พระเจ้าปดุง ของพม่า ตั้งพระทัยที่จะให้ชายฝั่งตะนาวศรีมาอยู่ภายใต้การปกครองของพม่า โดยส่งพระราชโอรสองค์ใหญ่ของพระองค์ เจ้าชาย ตะโดเมงสอ ที่พระมหาอุปราชามาตอบโต้การบุกของสยาม ในที่สุดกองทัพสยามก็พ่ายแพ้ในยุทธการที่ทวายในเดือนมกราคม ปี พ.ศ. 2337 และล่าถอยไปผลของสงครามครั้งนี้ส่งผลให้ชายฝั่งตะนาวศรีตกอยู่ภายใต้การปกครองของพม่าเป็นการถาวร กลายเป็น เขตตะนาวศรี ในทุกวันนี้
เบื้องหลัง.
ชายฝั่งตะนาวศรีเป็นสมรภูมิแห่งการแย่งชิงการปกครองระหว่าง สยาม และ พม่า ตั้งแต่ คริสต์ศตวรรษที่ 16ชายฝั่งตะนาวศรีแบ่งเป็นสองส่วนโดยทางเหนือมีศูนย์กลางอยู่ที่ ทวาย และทางใต้มีศูนย์กลางอยู่ที่ ตะนาวศรี ที่ปาก แม่น้ำตะนาวศรี มีเมืองท่า มะริด เป็นท่าเรือแลกเปลี่ยนสินค้าที่สำคัญของสยามระหว่างรัชสมัยของ สมเด็จพระนารายณ์มหาราช
การะเกด (นักร้อง)

การะเกด อดีตนักร้องลูกทุ่งหญิงสไตล์อีสาน สังกัดค่าย อาร์สยาม ในเครือ อาร์เอส ที่มีผลงานเพลงมาแล้ว 4 ชุด และมีผลงานเป็นที่รู้จักหลายเพลง
ประวัติ.
การะเกด อาร์สยาม มีชื่อจริงว่า ธรรมพร จูมจัตุรัส เกิดเมื่อวันที่ 29 เดือน กุมภาพันธ์ พ.ศ. 2531 เป็นชาวอำเภอจัตุรัส จังหวัดชัยภูมิ เป็นบุตรของนายเสรี จูมจัตุรัส และนางบัญญัติ จูมจัตุรัส มาจากครอบครัวที่ค่อนข้างยากจน มีพ่อเป็นนักการภารโรงและแม่ขายอาหารในโรงเรียนที่พ่อของเธอทำงาน พ่อของเธอชอบเพลงลูกทุ่งมากๆ และมักพาเธอไปประกวดร้องเพลง และคอยให้กำลังใจลูกสาว พ่อของเธอเขียนเพลงลูกทุ่งไว้เยอะมาก และอยากทำอัลบั้มให้ลูกสาวเพื่อนำเสนอค่ายเพลงอยู่เหมือนกัน แต่เธอยังไม่พร้อม เพราะอยากเรียนหนังสืออย่างเดียว และไม่คิดเอาดีด้านการร้องเพลง 
เข้าสู่วงการ.
ระหว่างนั้นพ่อของเธอได้จัดตั้งวิทยุชุมชนขึ้น เธอจึงหันไปจัดรายการวิทยุเพื่อหารายได้ส่งตัวเองเรียน โดยเธอจัดรายการอยู่ที่วิทยุชุมชนจัตุรัส จังหวัดชัยภูมิ โดยช่วงแรกจัดรายการแนวเพลงสตริง ส่วนช่วงที่สองจัดรายการ เพลงลูกทุ่งและเป็นการพูดคุยสื่อสาร ข่าว สาระ เรื่องราวที่อยู่ในท้องถิ่น
วันหนึ่ง คุณ(เหน่ง) จิระวัฒน์ ปานพุ่ม ผู้บริหารค่ายรักษ์ไท ในเครือบริษัทอาร์สยามได้ไปพบเพื่อน (คุณชวลา ชัยมีแรง) ซึ่งเป็นนายสถานีวิทยุที่ชัยภูมิ ซึ่งการะเกดทำงานเป็นดีเจจัดรายการอยู่ หลังเปิดวิทยุในรถแล้วได้ยินเสียงการะเกดจัดรายการอยู่ และรู้สึกชอบเพราะน้ำเสียงน่ารักดี หลังการพูดคุยก็มีการชวนไปเป็นนักร้องในสังกัดและ จากเหตุการณ์การพบปะกันที่ค่อนข้างบังเอิญ ก็เลยกลายมาเป็นชื่อของผลงานชิ้นแรกของการะเกด คือ ชุด สายลมแห่งรัก เนื่องจากผลงานชุดนี้มีเพลงรักอยู่เต็มชุดและงานชุดนี้เกิดขึ้นหลังจากที่ผู้บริหารค่ายขับรถตามเสียงของนักร้องมาตามสายลมนั่นเอง การะเกดมีผลงานเพลงชุดแรกในขณะที่กำลังเรียนอยู่ชั้น ม.5
ผลงานเพลง.
ผลงานร่วมศิลปินอื่น.
อาร์สยาม 5 ปีทอง พี่น้องร้องเพลงรัก (2550).
อัลบั้มพิเศษ อาร์สยาม 5 ปีทอง พี่น้องร้องเพลงรัก เป็นโปรเจกต์พิเศษในโอกาสครบรอบ 5 ปี ของค่าย อาร์สยาม เป็นการรวมตัวกันของศิลปินอาร์สยาม ทั้งหมดกว่า 32 ชีวิต ซึ่งอัลบั้มนี้มีทั้งหมด 2 ชุด การะเกด อยู่ชุดที่ 2
ลูกทุ่งอันปลั๊ก (2555).
อัลบั้มพิเศษ ลูกทุ่งอันปลั๊ก เป็นการนำบทเพลงลูกทุ่งที่เคยโด่งดังและได้รับความนิยมในอดีตกลับมาถ่ายทอดใหม่ผ่านน้ำเสียงศิลปินทั้งหมด 7 ศิลปิน นำโดย หนู มิเตอร์ อาร์สยาม,กุ้ง สุธิราช อาร์สยาม,วิรดา วงศ์เทวัญ อาร์สยาม,บิว กัลยาณี อาร์สยาม,แคท รัตกาล อาร์สยาม,การะเกด อาร์สยาม และ เอ็กซ์ อาร์สยาม
เรือกอและ

เรือกอและ  เป็นเรือประมงท้องถิ่นในภาคใต้ตอนล่างของประเทศไทยและชายฝั่งตะวันออกของประเทศมาเลเซียฝั่งตะวันตก
มีความยาวระหว่าง 10 ถึง 12.5 เมตร ท้ายเรือสูงกว่าตัวเรือ การออกแบบเรือมีลักษณะผสมผสานระหว่างลวดลายมลายู ลวดลายชวา และลวดลายไทย โดยมีสัดส่วนของลวดลายไทยอยู่มาก เช่น ลายคลื่น ลายดอกบัว ลายพญานาค ลายหนุมาน ลาย "บุหรงซีงอ" หรือสิงหปักษี (สัตว์ในตำนานที่มีตัวเป็นสิงห์หรือราชสีห์และหัวเป็นนกคาบปลาไว้) ตรงหัวเรือ เชื่อกันว่า "บุหรงซีงอ" มีเขี้ยวเล็บและมีฤทธิ์เดชมาก ทั้งยังดำน้ำเก่ง จึงเป็นที่นิยมชมชอบของชาวประมงเรือกอและมาตั้งแต่อดีตกาล กล่าวกันว่า ชาวบ้านบางนรา คนใดไม่มีเรือกอและไว้หาปลาก็เหมือนไม่มีเสื้อผ้าใส่
เรือหางยาว

เรือหางยาว เป็นหนึ่งในพาหนะทางน้ำในเอเชียตะวันออกเฉียงใต้ ซึ่งใช้เครื่องยนต์เคลื่อนที่ด้วยตนเองเป็นระบบส่งกำลังหลัก ตัวเรือถูกออกแบบให้บรรจุผู้โดยสารข้ามแม่น้ำหรือทะเล
ปัจจุบัน เรือหางยาวส่วนใหญ่มักใช้ส่งนักท่องเที่ยว และมีการแข่งขันเรือหางยาวในบางจังหวัดด้วย
วิรดา วงศ์เทวัญ

วิรดา วงศ์เทวัญ (22 พฤศจิกายน พ.ศ. 2530 – 31 พฤษภาคม พ.ศ. 2568) เป็นนักร้องเพลงลูกทุ่ง นักแสดงและนักแสดงลิเกชาวไทย มีศักดิ์เป็นน้องสาวของสุธิราช วงศ์เทวัญ
ประวัติ.
วิรดา วงศ์เทวัญ มีชื่อเล่นว่า วิ มีชื่อและนามสกุลจริงว่า ภิญญ์วดี ภูวรุ่งเรืองหิรัญ เกิดเมื่อวันอาทิตย์ที่ 22 พฤศจิกายน พ.ศ. 2530 ที่จังหวัดชัยนาท เป็นบุตรของนาย ชัยณรงค์ อุสุภะ และนางทวีป อุสุภะ ในครอบครัวลิเก มีพี่ชายอีกคน คือ กุ้ง สุธิราช วงศ์เทวัญ นักร้องเพลงลูกทุ่งเช่นกัน และเป็นหลานน้าของนักร้องสาว จิ้งหรีดขาว วงศ์เทวัญ อดีตสังกัดค่ายอาร์ สยาม ในเครือบริษัท อาร์เอส จำกัด (มหาชน)และศิลปินอิสระ ปัจจุบันอยู่สังกัดค่าย เมล่อน มิวสิค จบการศึกษาระดับปริญญาตรี คณะรัฐประศาสนศาสตร์ มหาวิทยาลัยราชภัฏจันทรเกษมชัยนาท มีผู้ชักนำเข้าสู่วงการ คือ คุณจิ้ม ประทิน คุ้มประเสริฐ และผลงานชิ้นแรก ที่ทำให้รู้จัก คือ เพลงสวยแล้วจ้า
ด้านชีวิตในวงการบันเทิง วิ วิรดา การแสดงลิเก และเป็นนักร้องลูกทุ่ง เป็นความฝันของเธอมาตั้งแต่เด็ก วิ เริ่มต้นเล่นลิเกตั้งแต่อายุ 7 ขวบ โดยมีครอบครัวคอยฝึก คอยสอนมาโดยตลอด ทำให้เธอขึ้นแท่นเป็นนางเอกลิเกชื่อดัง ที่มีแฟนคลับรัก สนับสนุนมากมาย ต่อมา วิ มีโอกาสได้สานฝันตัวเอง ออกอัลบั้มเพลงลูกทุ่งกับพี่ชายอย่าง กุ้ง สุทธิราช ซึ่งเธอตั้งใจและทำได้ดีมาก ๆ
วิรดา เป็นนางเอกลิเกชื่อดังที่มีคิวงานแน่นมาก มีศิลปินที่ชื่นชอบ พุ่มพวง ดวงจันทร์ และ ฝน ธนสุนทร ต่อมา 
ด้านชีวิตส่วนตัว วิรดา สมรสกับ จักราวุธ รุ่งเรือง (พระเอกวิชาญ หลานสมชาย ; ชื่อเล่น : คิง) และมีทายาท 1 คน ได้แก่ เด็กชายวาคิณ
การเสียชีวิต.
เมื่อช่วงต้นเดือน มกราคม พ.ศ. 2567 กุ้ง สุธิราช พี่ชายของวิรดา ได้โพสต์แจ้งข่าวผ่านทางโซเชียลมีเดียว่า วิรดา กำลังป่วยเป็นไข้เลือดออกชนิดรุนแรง ตั้งแต่วันที่ 30 ธันวาคม พ.ศ. 2566 และยังไม่รู้สึกตัว 
ต่อมา วันที่ 31 พฤษภาคม พ.ศ. 2568 วิรดา เสียชีวิตลงอย่างสงบ เมื่อเวลา 19.55 น. หลังจากรักษาโรคไข้เลือดออกเป็นเวลา 1 ปี โดยครอบครัวได้นำร่างไปประกอบพิธีทางศาสนา ที่บ้านวงศ์เทวัญ อำเภอสรรคบุรี จังหวัดชัยนาท และมีพิธีฌาปนกิจศพในวันที่ 7 มิถุนายน พ.ศ. 2568 ณ เมรุชั่วคราว สนามโรงเรียนอนุบาลสรรคบุรี อำเภอสรรคบุรี จังหวัดชัยนาท
ผลงานเพลง.
สังกัด อาร์ สยาม.
สุธิราช-วิรดา วงศ์เทวัญ อาร์สยาม (2554).
อัลบั้มพิเศษ สุธิราช-วิรดา วงศ์เทวัญ อาร์สยาม เป็น Project พิเศษ ในโอกาสครบรอบ 10 ปี ของค่าย อาร์สยาม ในอัลบั้มนี้เป็นการเปิดตัว วิรดา วงศ์เทวัญ อาร์สยาม น้องสาวแท้ๆ ของ กุ้ง สุธิราช อาร์สยาม
อัลบั้มพิเศษ สุธิราช-วิรดา วงศ์เทวัญ อาร์สยาม เป็น Project พิเศษ ในโอกาสครบรอบ 10 ปี ของค่าย อาร์สยาม ในอัลบั้มนี้เป็นการเปิดตัว วิรดา วงศ์เทวัญ อาร์สยาม น้องสาวแท้ๆ ของ กุ้ง สุธิราช อาร์สยาม
ผลงานร่วมศิลปินอื่น.
ลูกทุ่งอันปลั๊ก (2555).
อัลบั้มพิเศษ ลูกทุ่งอันปลั๊ก เป็นการนำบทเพลงลูกทุ่งที่เคยโด่งดังและได้รับความนิยมในอดีตกลับมาถ่ายทอดใหม่ผ่านน้ำเสียงศิลปินทั้งหมด 7 ศิลปิน นำโดย หนู มิเตอร์ อาร์สยาม,กุ้ง สุธิราช อาร์สยาม,วิรดา วงศ์เทวัญ อาร์สยาม,บิว กัลยาณี อาร์สยาม,แคท รัตกาล อาร์สยาม,การะเกด อาร์สยาม และ เอ็กซ์ อาร์สยาม
The Man City Lion Project ชาย เมืองสิงห์ (2558).
เป็นอัลบั้มที่นำเพลงเก่าของ ชาย เมืองสิงห์ มาขับร้องใหม่โดยศิลปินลูกทุ่งจากค่าย อาร์สยาม กว่า 18 ชีวิต
อับรอญุลบัยต์ทาวเวอร์

อับรอญุลบัยต์ทาวเวอร์  หรือโรงแรมหอนาฬิกาแห่งมักกะฮ์ คือ กลุ่มอาคารที่รัฐบาลเป็นเจ้าของ ประกอบด้วยโรงแรมตึกระฟ้า 7 หลัง สร้างเสร็จใน ค.ศ. 2012 ในนครมักกะฮ์ ประเทศซาอุดีอาระเบีย อาคารเหล่านี้คือส่วนหนึ่งของโครงการบริจาคของสมเด็จพระราชาธิบดีอับดุลลอฮ์ ที่มีเป้าหมายสร้างความทันสมัยให้กับเมืองในด้านการบริการต่างๆในการแสวงบุญ ใกล้กับมัสยิดอัลฮะรอมที่ศักดิ์สิทธิ์ของอิสลามและใหญ่ที่สุดในโลก อาคารโรงแรมกลางซึ่งมีหอนาฬิกาหลวงมักกะฮ์ เป็นหอที่มีหน้าปัดนาฬิกาที่ใหญ่ที่สุดในโลก และอาคารที่สูงที่สุดในซาอุดีอาระเบีย สูงที่สุดอันดับที่ 3 ของโลก และโครงสร้างอิสระที่สูงที่สุดอันดับที่ 5 ของโลก อาคารหอนาฬิกามีพิพิธภัณฑ์หอนาฬิกาซึ่งอยู่ใน 4 ชั้นบนสุดของตัวอาคาร
นี่เป็นอาคารที่แพงที่สุดเป็นอันดับสองของโลก ด้วยค่าก่อสร้าง 15 พันล้านดอลลาร์สหรัฐ โดยเป็นรองแค่มัสยิดอัลฮะรอม ซึ่งสร้างทับป้อมอัจญ์ยาด เนินปราสาทจักรวรรดิออตโตมันในคริสต์ศตวรรษที่ 18 ที่หันหน้าไปทางมัสยิดอัลฮะรอมที่ถูกรื้อทำลายใน ค.ศ. 2002 ทำให้เกิดเสียงวิจารณ์อย่างหนักจากประเทศตุรกี
เกาะปอดะ

เกาะปอดะ เป็นเกาะในจังหวัดกระบี่ ประเทศไทย อยู่ห่างจากอ่าวนางประมาณ โดยเป็นส่วนหนึ่งของหมู่เกาะปอดะซึ่งอยู่ภายใต้การดูแลของอุทยานแห่งชาติหาดนพรัตน์ธารา-หมู่เกาะพีพี หมู่เกาะดังกล่าวประกอบด้วยเกาะปอดะ เกาะไก่ เกาะหม้อ และเกาะทับ
ชัฟ

"ชัฟ"  หรือ "ชาร์เฟอร์" (charver) และ "สกัลลี" (scally) เป็นคำเชิงเหยียดในสหราชอาณาจักรเพื่อใช้เรียกเยาวชนชั้นล่างต่อต้านสังคมที่แต่งตัวด้วยชุดกีฬา "ชัฟเฟท" (Chavette) เป็นคำเรียกชัฟที่เป็นผู้หญิง ส่วนคำวิเศษณ์ปรากฏในรูป "ชัฟฟี" (chavvy) "ชัฟฟิช" (chavvish) และ "ชัฟทัสทิก" (chavtastic) ส่วนในไอร์แลนด์ใช้คำว่า "สแคงเกอร์" (skanger) ลักษณะวัฒนธรรมย่อยที่เทียบเท่าในวัฒนธรรมอื่น ๆ เช่น เรดเน็ก และ กอปนิค
เกาะทับ

เกาะทับ เป็นเกาะในจังหวัดกระบี่ ประเทศไทย โดยเป็นส่วนหนึ่งของหมู่เกาะปอดะซึ่งประกอบด้วยเกาะปอดะ เกาะทับ เกาะหม้อ และเกาะไก่
กิจกรรม.
นอกจากจะมีชายหาดแล้ว ยังมีแนวปะการังรอบ ๆ บริเวณเกาะ จึงดึงดูดกิจกรรมการดำน้ำตื้นและกิจกรรมกลางแจ้งอื่น ๆ
ทะเลแหวก.
ในช่วงน้ำลง เกาะทั้งสามจะเชื่อมด้วยกัน ก่อให้เกิด "ทะเลแหวก" ซึ่งนักท่องเที่ยวสามารถเดินข้ามไปยังเกาะอื่น ๆ ได้
อิอันโจะ

อิอันโจะ  เป็นซ่องทหารที่ก่อตั้งในจักรวรรดิญี่ปุ่นช่วงสงครามโลกครั้งที่สอง อิอันโจะก่อตั้งขึ้นครั้งแรกตามคำร้องขอของทางการทหารญี่ปุ่น ซึ่งแรกก่อตั้งที่เซี่ยงไฮ้ ประเทศจีน ข้อมูลจากสื่อต่างประเทศส่วนใหญ่รายงานว่า มีหญิงสาวประมาณ 200,000 คนถูกทหารชาวญี่ปุ่นลักพกตัวไปใช้บริการที่ซ่องทหาร โดยบีบีซีบันทึกเป็น "200,000 ถึง 300,000 คน" และคณะกรรมการตุลาการระหว่างประเทศบันทึกว่า "นักประวัติศาสตร์ประมาณการว่ามีผู้หญิง 100,000 ถึง 200,000 คน"
นโยบายการคลัง

ในวิชาเศรษฐศาสตร์และรัฐศาสตร์ นโยบายการคลัง  เป็นการใช้การเก็บรายได้ภาครัฐ (ภาษี) และรายจ่ายภาครัฐเพื่อส่งอิทธิพลต่อเศรษฐกิจของประเทศ การใช้รายได้และรายจ่ายภาครัฐเพื่อให้มีผลต่อตัวแปรเศรษฐกิจมหภาคนั้นพัฒนาขึ้นในช่วงหลังภาวะเศรษฐกิจตกต่ำครั้งใหญ่ เมื่อแนวทางจัดการเศรษฐกิจแบบปล่อยให้ทำไปแต่เดิมเสื่อมความนิยม นโยบายการคลังตั้งอยู่บนทฤษฎีของจอห์น เมย์นาร์ด เคนส์ นักเศรษฐศาสตร์ชาวบริติช ซึ่งมีทฤษฎีว่าการเปลี่ยนแปลงระดับการจัดเก็บภาษีและรายจ่ายของรัฐบาลมีอิทธิพลต่ออุปสงค์มวลรวมและระดับกิจกรรมทางเศรษฐกิจ นโยบายการเงินและการคลังเป็นยุทธศาสตร์สำคัญที่รัฐบาลและธนาคารกลางใช้เพื่อบรรลุวัตถุประสงค์ทางเศรษฐกิจ การใช้นโยบายทั้งสองร่วมกันทำให้องค์การดังกล่าวตั้งเป้าเงินเฟ้อและเพิ่มการจ้างงาน นอกจากนี้ ยังออกแบบมาเพื่อให้ผลิตภัณฑ์มวลรวมในประเทศเติบโตอย่างต่อเนื่องและอัตราว่างงานอยู่ใกล้กับอัตราธรรมชาติร้อยละ 4–5 จึงเป็นการส่อความว่านโยบายการคลังใช้เพื่อรกษาเสถียรภาพทางเศรษฐกิจในห้วงวัฏจักรธุรกิจ
การเปลี่ยนแปลงระดับและองค์ประกอบของการเก็บภาษีอากรและรายจ่ายภาครัฐมีผลต่อตัวแปรเศรษฐกิจมหภาค
เคาน์ตีฟลานเดอส์

เคาน์ตีแห่งฟลานเดอส์ (#เปลี่ยนทาง) เป็นอาณาจักรในอดีตที่มีเขตแดนอยู่ภายในกลุ่มประเทศแผ่นดินต่ำ 
ตั้งแต่ ค.ศ. 862 เป็นต้นมา บรรดาศักดิ์ "เคานต์แห่งฟลานเดอส์" เป็นหนึ่งในสิบสองบรรดาศักดิ์สำคัญของราชอาณาจักรฝรั่งเศส โดยมีศูนย์กลางอยู่ใกล้ ๆ กับเมืองเกนต์ บรูช และอีเปอร์ (ในเบลเยียมปัจจุบัน) ซึ่งเคยเป็นแคว้นที่สำคัญแห่งหนึ่งของยุโรปในอดีต
ก่อนช่วง ค.ศ. 1477 ดินแดนนี้ตกเป็นเมืองประเทศราชของฝรั่งเศสโดยตั้งอยู่ฝั่งตะวันตกของแม่น้ำสเกลต์ โดยเรียกว่า "รอยัลฟลานเดอส์"  นอกจากนี้ตั้งแต่ช่วงภายหลังศตวรรษที่ 11 เป็นต้นมา เคานต์แห่งฟลานเดอส์มีอำนาจเหนือดินแดนฝั่งตะวันออกของแม่น้ำโดยเป็นรัฐศักดินาในจักรวรรดิโรมันอันศักดิ์สิทธิ์ โดยเรียกว่า "อิมพิเรียลฟลานเดอส์"  ในช่วง ค.ศ. 1384 เป็นต้นมากลายเป็นส่วนหนึ่งของเนเธอร์แลนด์ของบูร์กอญซึ่งมีความสัมพันธ์ที่ไม่ค่อยสู้ดีนักกับราชสำนักฝรั่งเศส และในที่สุดเคาน์ตีได้ตกเป็นของจักรวรรดิจากสนธิสัญญามาดริดใน ค.ศ. 1526 และสงครามสันนิบาตกอญักใน ค.ศ. 1529
ต่อมาใน ค.ศ. 1795 ก็ได้ยึดครองดินแดนที่เสียไปกลับมา ซึ่งเคยอยู่ในเนเธอร์แลนด์ของออสเตรีย และได้ถูกผนวกเข้ากับฝรั่งเศสในสมัยสาธารณรัฐฝรั่งเศส และต่อมาในยุทธการวอเตอร์ลู เคาน์ตีนี้ก็ได้ผนวกเข้ากับสหราชอาณาจักรเนเธอร์แลนด์ใน ค.ศ. 1815 
ดินแดนในอาณาเขตเคาน์ตีแห่งฟลานเดอส์ในอดีตนั้น (ยกเว้นบริเวณฟลานเดอส์ของฝรั่งเศส ถือเป็นดินแดนที่เป็นส่วนหนึ่งของราชอาณาจักรฝรั่งเศสตั้งแต่ยุคกลางที่ตั้งอยู่นอกเขตแดนฝรั่งเศสในปัจจุบัน
ธงและตราอาร์ม.
ตราอาร์มของเคาน์ตีฟลานเดอส์นั้นถูกริเริ่มโดยฟีลิปแห่งอาลซัส ผู้ครองบรรดาศักดิ์เคานต์แห่งฟลานเดอส์ระหว่าง ค.ศ. 1168–1191 โดยมีสัญลักษณ์เป็นสิงโตสีดำปีนอยู่บนพื้นหลังสีทอง ในเรื่องเล่าเกี่ยวกับยุทธการเดือยทอง (Battle of the Golden Spur) โดยมีตราอาร์มนี้เป็นชุดเกราะ และทั้งกองทัพได้พร้อมใจกันร้องเป็นภาษาเดียวกันว่า "ฟลานเดอส์เจ้าสิงโต"  ซึ่งเป็นส่วนสำคัญในการสร้างขวัญกำลังใจชาวเฟลมิชทั้งหลาย ซึ่งต่อมาได้มีอิทธิพลในวรรณกรรม ประพันธ์โดยแฮ็นดริก กงซีย็องส์ และในที่สุดสัญลักษณ์นี้ก็ได้กลายมาเป็นตราอาร์มประจำเคาน์ตีฟลานเดอส์ในเวลาต่อมา
การเปิดเสรีทางเศรษฐกิจ

การเปิดเสรีทางเศรษฐกิจ  เป็นการลดข้อบังคับและข้อจำกัดในเศรษฐกิจของรัฐบาลเพื่อแลกกับการให้ภาคเอกชนมีส่วนร่วมในเศรษฐกิจมากขึ้น สำหรับในทางการเมือง ลัทธินี้สัมพันธ์กับเสรีนิยมคลาสสิกและเสรีนิยมใหม่ 
ประเทศรายได้สูงส่วนใหญ่ยึดแนวทางการเปิดเสรีทางเศรษฐกิจในหลายทศวรรษหลังโดยมีเป้าหมายตามแถลงเพื่อธำรงและเพิ่มความสามารถในการแข่งขันในสิ่งแวดล้อมทางธุรกิจ นโยบายเปิดเสรีทางเศรษฐกิจมีทั้งการโอนกิจการของรัฐทั้งหมดหรือบางส่วนเป็นของเอกชน มีความยืดหยุ่นของตลาดแรงงานสูงขึ้น อัตราภาษีธุรกิจต่ำลง จำกัดทุนในประเทศและต่างประเทศลเลง เปิดตลาด เป็นต้น สำหรับประเทศกำลังพัฒนา การเปิดเสรีทางเศรษฐกิจหมายความถึงการเปิดเศรษฐกิจรับทุนและการลงทุนจากต่างประเทศให้มากขึ้น ประเทศที่เศรษฐกิจโตเร็วที่สุดสามประเทศ บราซิล จีนและอินเดีย มีสาเหตุส่วนหนึ่งมาจากการเปิดเสรีเศรษฐกิจของตนเพื่อรับทุนต่างประเทศ
ปัจจุบันมีการให้เหตุผลว่าหลายประเทศโดยเฉพาะในโลกที่สามไม่มีทางเลือกอื่นนอกจากเปิดเสรีเศรษฐกิจของตนเพื่อให้มีความสามารถในการแข่งขันในการดึงดูดและเก็บรักษาการลงทุนจากในประเทศและต่างประเทศ ตัวอย่างเช่น ประเทศอินเดียในปี 2534 และประเทศฟิลิปปินส์มีข้อเสนอการแก้ไขเพิ่มเติมรัฐธรรมนูญปี 2530 เพื่อตัดบทบัญญัติที่จำกัดทางเศรษฐกิจ
ในทางกลับกัน แนวคิดตรงข้ามกับเศรษฐกิจเสรี คือ เศรษฐกิจเกาหลีเหนือที่ใช้ระบบการพึ่งตนเองทางเศรษฐกิจ (autarky) ซึ่งปิดรับการค้าและการลงทุนต่างประเทศ แต่ยังมีการค้าขายกับประเทศจีนและรับความช่วยเหลือจากต่างประเทศเพื่อแลกกับสันติภาพและการจำกัดโครงการอาวุธนิวเคลียร์ อีกตัวอย่างหนึ่งได้แก่ประเทศที่อุดมด้วยน้ำมันซึ่งไม่มีความจำเป็นต้องเปิดเสรีทางเศรษฐกิจเพิ่มเติมเพราะมีรายได้จากการส่งออกสูงอยู่แล้ว
อย่างไรก็ดี บางส่วนให้เหตุผลว่าบริษัทต่างประเทศอาจเก็บเอากำไรไว้เองและนำเงินออกนอกประเทศได้ นอกจากนี้ยังมีความเสี่ยงอื่นของการเปิดเสรีทางเศรษฐกิจ เช่น
Orthomorpha

Orthomorpha เป็นสกุลของกิ้งกือในวงศ์ Paradoxosomatidae ประกอบไปด้วยประมาณ 50 สปีชีส์ กระจายตัวอยู่ทางเอเชียตะวันออกเฉียงใต้
ลักษณะ.
สปีชีส์ในสกุล "Orthomorpha" มีปล้องลำตัว 20 ปล้อง ตัวเต็มวัยมีขนาดตั้งแต่ 15–50 มม. ความกว้างตั้งแต่ 1.1–3.1 มม. โดยมีพาราโนตา (paranota; สันด้านข้าง) ยื่นออกมา ทำให้ความกว้างเพิ่มขึ้นเป็น 1.5–6.7 มม. สีของลำตัวมีตั้งแต่น้ำตาลจนถึงดำ มีพาราโนตาสีสันสดใสและแต้มที่มีเฉดสีเหลือง ส้ม และน้ำตาล ซึ่งจะจางลงไปในตัวอย่างที่ถนอมด้วยแอลกอฮอล์ บางสปีชีส์มีปุ่ม (tubercle) ที่มองเห็นได้อย่างชัดเจนอยู่ด้านบนปล้องส่วนเมตาเทอร์กัล (metatergal) 
การกระจายตัว.
สปีชีส์ของ "Orthomorpha" มีพิสัยตั้งแต่พม่าทางตะวันตก ไปจนตลอดทั้งคาบสมุทรอินโดจีนถึงเกาะลอมบอก อินโดนีเซีย นอกจากนี้กิ้งกือสปีชีส์ "O. coarctata" (ชื่อพ้อง "Asiomorpha coarctata") ยังเป็นชนิดพันธุ์ต่างถิ่นที่มนุษย์พาไปยังเขตร้อนทั่วโลก 
สปีชีส์.
อนุกรมวิธานของสกุล "Orthomorpha" ได้รับการปรับปรุงโดยณัฐดนัย ลิขิตตระการ, เซียร์เกย์ โกโลวัตช์, และสมศักดิ์ ปัญหา ใน พ.ศ. 2554 ซึ่งได้มีการอธิบายสปีชีส์ที่พบใหม่จำนวนหนึ่ง สองสปีชีส์ถูกจัดไปอยู่ในสกุลใหม่ "Orthomorphoides" ทำให้ "Orthomorpha" มีสปีชีส์ที่ได้รับการตั้งชื่อรวม 51 สปีชีส์ ใน พ.ศ. 2557 มีการอธิบายสปีชีส์ที่พบในลาวเพิ่มอีกสามสปีชีส์
สมเด็จพระราชินีมันต์ฟอมบี ดลามินีแห่งซูลู

สมเด็จพระราชินีมันต์ฟอมบี ดลามินีแห่งซูลู  (พระนามาภิไธยเดิม:เจ้าหญิงมันต์ฟอมบีแห่งเอสวาตินี) เสด็จพระราชสมภพเมื่อปี 2499 ณ ประเทศเอสวาตีนี โดยเป็น 1 ในพระราชธิดาของ สมเด็จพระราชาธิบดีซอบูซาที่ 2 แห่งเอสวาตีนี และเป็น 1 ใน พระเชษฐภคินีใน สมเด็จพระราชาธิบดีอึมสวาตีที่ 3 แห่งเอสวาตีนี รัชกาลปัจจุบัน พระองค์ทรงเข้าพระราชพิธีอภิเษกสมรสกับ สมเด็จพระราชาธิบดีกูดวิลล์ ซเวเลตินี กาเบกูซูลู ในปี 2516 ขณะพระองค์มีพระชันษาเพียง 17 ปี โดยพระองค์ดำรงตำแหน่งเป็น สมเด็จพระอัครมเหสี ถึงแม้พระราชสวามี จะทรงมีพระมเหสีอีก 5 พระองค์ โดยทั้ง 2 มีพระราชโอรส-ธิดารวม 8 พระองค์ คือ
ผู้สำเร็จราชการแทนพระองค์.
ภายหลังสมเด็จพระราชาธิบดี เสด็จสวรรคตลงเมื่อวันที่ 12 มีนาคม 2564 สิริพระชนมพรรษา 72 พรรษา โดยนายกรัฐมนตรีท้องถิ่นของซูลู เจ้าชายมังโกซูธู บูเธเลซี ได้ออกแถลงการณ์ว่าพระบรมวงศ์ชั้นสูงทั้งหลายจะทรงพบปะในการประชุมในวันพุธนี้ ที่เมืองกวาโนโงมา เพื่อทรงหารือว่าด้วยการเลือกผู้สืบราชบัลลังก์พระองค์ใหม่ โดยมีกระแสข่าวว่า หนึ่งในพระราชโอรสของสมเด็จพระราชินีมันต์ฟอมบี เจ้าชายมิซูซูลู ซูลู อาจเป็นผู้สืบราชบัลลังก์พระองค์ถัดไป ในฐานะพระอัครมเหสีตลอด 44 ปีที่ผ่านมา ทรงร่วมปฏิบัติพระราชกรณียกิจเพื่อคงความเป็นเอกลักษณ์ท้องถิ่นของชาติซูลูร่วมกับพระราชสวามีตลอดมา
สวรรคต.
สมเด็จพระราชินีมันต์ฟอมบี ดลามินีแห่งซูลู ผู้สำเร็จราชการแทนพระองค์แห่งอาณาจักรซูลูในแอฟริกาใต้ เสด็จสวรรคตเมื่อวันที่ 29 เมษายน 2021 สิริพระชนมายุ 65 พรรษา เพียง 1 เดือนหลังจากทรงขึ้นเป็นผู้สำเร็จราชการแทนพระองค์ชั่วคราวหลังการสวรรคตของสมเด็จพระราชาธิบดีกู๊ดวิว ซเวลิตินี โดยเจ้าชายมังโกซูธู บูเธเลซี นายกรัฐมนตรีของซูลู ได้ออกแถลงการณ์การสวรรคต "เป็นเรื่องที่น่าเศร้าสลดยิ่งในพระราชวงศ์ที่จะประกาศการสวรรคตอย่างกระทันหันของสมเด็จพระราชินีชิยิเว มันต์ฟอมบี ดลามินี ซูลู ผู้สำเร็จราชการแทนพระองค์แห่งชาติซูลู" ซึ่งนายกรัฐมนตรีได้กล่าวว่าอาจไม่มีผู้ใดมาเป็นผู้นำของชาติในเวลานี้ โดยสมเด็จพระราชินี เสด็จพระราชดำเนินไปประทับรักษาพระอาการด่วนที่โรงพยาบาล โดยไม่มีการระบุรายละเอียดเกี่ยวกับพระอาการประชวร หลังทรงขึ้นเป็นผู้สำเร็จราชการแทนพระองค์เมื่อวันที่ 24 มีนาคม หลังการสวรรคตของสมเด็จพระราชาธิบดีกู๊ดวิว ซเวเลตินี เมื่อวันที่ 12 มีนาคม สิริพระชนมายุ 72 พรรษา ซึ่งทรงครองสิริราชสมบัติเกือบ 50 ปี ยาวนานที่สุดในแอฟริกา
คิม ดง-ฮย็อน (นักร้อง เกิด พ.ศ. 2541)

คิม ดง-ฮย็อน (เกิด 17 กันยายน พ.ศ. 2541) เป็นนักร้อง และนักแต่งเพลงชาวเกาหลีใต้ เขาเป็นที่รู้จักจากการมีส่วนร่วมในรายการแข่งขันเรียลลิตี้รายการ "พรอดิวซ์ 101 ฤดูกาล 2" ต่อมาเขาได้เดบิวต์เป็นส่วนหนึ่งของดูโอวง เอ็มเอ็กซ์เอ็ม ปัจจุบันเขาเป็นสมาชิกของวงบอยแบนด์เกาหลีใต้ เอบีซิกซ์
โนอาห์ เซนตินีโอ

โนอาห์ เกรกอรี เซนตินีโอ (เกิด 9 พฤษภาคม พ.ศ. 2539) เป็นนักแสดง และนายแบบชาวอเมริกัน เขาเป็นที่รู้จักจากการรับบท พระเยซู อดัมส์ ฟอสเตอร์ ในสามฤดูกาลสุดท้ายของละครชุดทางโทรทัศน์เรื่อง "เดอะฟอร์สเตอร์ส" ภาพยนตร์ดิสนีย์ทางแชนแนลเรื่อง "ฮาวทูบิลด์อะเบตเตอร์บอย" (2014) และภาพยนตร์โรแมนติกคอมเมดี้ของเน็ตฟลิกซ์เรื่อง "ทูออลเดอะบอยส์ไอฟ์เลิฟบีฟอร์" และภาคต่อรวมถึงเรื่อง "เซียร์ราเบอร์เกสอิสอะลอสเซอร์" และ "เดอะเพอร์เฟคเดต"
โฮป แวน ดายน์

โฮป แวน ดายน์  เป็นตัวละครที่แสดงโดย อีแวนเจไลน์ ลิลลี ในแฟรนไชส์ภาพยนตร์ จักรวาลภาพยนตร์มาร์เวล (MCU) โดยอิงจากตัวละคร โฮป พิม ในมาร์เวลคอมิกส์ รับบทเป็นลูกสาวของ แฮงก์ พิม และ แจนิต แวน ไดน์ เธอเป็นสมาชิกคณะกรรมการอาวุโสของบริษัท Pym Technologies ของบิดาของเธอและต่อมาได้สืบทอดอัตลักษณ์ซูเปอร์ฮีโร่ของ วอสพ์ จากแม่ของเธอโดยใช้ชุดสูทที่มีเทคโนโลยีการหดตัวเพื่อหดตัวให้มีขนาดเท่ากับแมลงและบินด้วยปีกที่เป็นแมลง เธอปรากฏตัวครั้งแรกในภาพยนตร์เรื่อง "มนุษย์มดมหากาฬ" ปี พ.ศ. 2558 ลิลลี่ปรากฏตัวใน "แอนท์-แมน และ เดอะ วอสพ์" (2018) และ " (2019) เธอได้รับการกล่าวขานว่าเป็นซูเปอร์ฮีโร่หญิงคนแรกที่เป็นตัวละครที่มีในหนังสือการ์ตูนจากภาพยนตร์ MCU นำหน้า แครอล แดนเวอร์ส / กัปตันมาร์เวล และ นาตาชา โรมานอฟฟ์ / แบล็กวิโดว์
เธอจะรับบทเป็นซูเปอร์ฮีโร่ร่วมกับสกอตต์ แลง ในภาพยนตร์ซูเปอร์ฮีโร่เรื่องใหม่ "
รายพระนามและชื่อผู้ปกครองเอสโตเนีย

ผู้ปกครองเอสโตเนีย.
ดัชชีแห่งเอสโตเนีย ส่วนหนึ่งของราชอาณาจักรเดนมาร์ก.
ราชวงศ์แอสตริดเซน.
ค.ศ. 1346 เอสโตเนียถูกขายให้อัศวินลโวเนียซึ่งปกครองเอสโตเนียใต้ตั้งแต่ ค.ศ. 1237
เอสโตเนียเหนือและใต้ (กลับมารวม).
รัฐบิชอปแห่งดอร์แพท.
In 1558, ระหว่างสงครามลิโวเนีย รัฐบิชอปแห่งดอร์แพทก็สิ้นสุดสถานะ
รัฐบิชอปแห่งโอเซล-วีค.
ค.ศ. 1573, โอเซล-วีคถูกผนวกโดยเดนมาร์ก
ดัชชีแห่งเอสโตเนีย.
ส่วนหนึ่งของจักรวรรดิสวีเดน (1561–1721).
ราชวงศ์เฮสส์.
10 กันยายน 1721, สวีเดนเสียเอสโตเนียให้จักรวรรดิรัสเซียในสนธิสัญญาไนสตาด
ส่วนหนึ่งของจักรวรรดิรัสเซีย (1721–1917).
รัฐบาลชั่วคราวรัสเซีย, 1917.
ตำแหน่ง: ผู้นำ (1917)
ตำแหน่ง: นายกรัฐมนตรี (1917)
สมัยปฏิวัติเดือนตุลาคม 1917.
ตำแหน่ง: ประธานคณะกรรมการบริหาหารโซเวียตเอสโตเนีย ("Eestimaa Nõukogude Täitevkomitee esimees") (1917–18)
ตำแหน่ง: Gouvernement Commissioner ("Kubermangukomissar") (1917–18)
สหรัฐดัชชีแห่งบอลติก.
ตำแหน่ง: ผู้สำเร็จราชการแทนพระองค์ (1918)
คอมมูนแห่งพรรคแรงงานเอสโตเนีย.
ตำแหน่ง: ประธานคณะคอมมูนแห่งพรรคแรงงานเอสโตเนีย ("Eesti Töörahva Komuuna Nõukogu esimees") (1918–19)
สาธารณรัฐเอสโตเนีย.
ตำแหน่ง: ประธานคณะรัฐมนตรี (1918)
ตำแหน่ง: นายกรัฐมนตรี (1918–1920)
ตำแหน่ง: ประธานสภาร่างรัฐธรรมนูญ (1919–1920)
ตำแหน่ง: ประมุขแห่งรัฐ (1920–1934)
ตำแหน่ง: นายกรัฐมนตรีและรัฐบุรุษอาวุโส (1934–1937)
ตำแหน่ง: ประธานาธิบดีผู้สำเร็จราชการ (riigihoidja)(1937–1938)
ตำแหน่ง: ประธานาธิบดี (1938–1940)
สาธารณรัฐสังคมนิยมโซเวียตเอสโตเนีย.
ตำแหน่ง: ประธานรัฐสภาของสภาสูงสุดแห่งสาธารณรัฐสังคมนิยมโซเวียตเอสโตเนีย ("Eesti NSV Ülemnõukogu Presiidiumi esimees") (1940–88)
ตำแหน่ง: ประธานรัฐสภาของสภาสูงสุดแห่งสาธารณรัฐสังคมนิยมโซเวียตเอสโตเนีย (อิสระ) (1988–90)
สหภาพโซเวียต.
ตำแหน่ง: เลขาธิการคณะกรรมการกลางแห่งพรรคคอมมิวนิสต์แห่งสหภาพโซเวียต ("NLKP Keskkomitee peasekretär") (1940–91)
ภายใต้นาซีเยอรมัน (Reichskommissariat Ostland).
ตำแหน่ง: "ผู้นำและมุขมนตรี" (1941–44)
ตำแหน่ง: "ผู้บัญชาการทหารแห่งเอสโตเนีย (Generalkomissar für Estland)" (1941–44)
ตำแหน่ง: หัวหน้ารัฐบาลท้องถิ่นเอสโตเนีย "(Eesti Omavalitsuse juht)" (1941–45)
ระบบถุงน้ำดับเพลิงทางอากาศ

ระบบถุงน้ำดับเพลิงทางอากาศ (MAFFS) เป็นองค์ประกอบหนึ่งของการดับเพลิงทางอากาศ โดยบรรจุกับเครื่องบินขนส่งทางทหารอย่าง ซี-130 เฮอร์คิวลิส ใช้เพื่อเป็นเครื่องบินบรรทุกน้ำเพื่อดับไฟป่า สิ่งนี้ทำให้กรมป่าไม้สหรัฐ (USFS) สามารถนำไปใช้กับอากาศยานทหารในกำกับกองกำลังพิทักษ์มาตุภูมิทางอากาศ (Air National Guard) และกองกำลังสำรองทางอากาศ (Air Force Reserve) เพื่อเป็นทรัพยากรสำรองให้กับกำลังทางอากาศภาคพลเรือน
วัดอัยยิการาม

วัดอัยยิการาม เป็นวัดราษฎร์สังกัดคณะสงฆ์มหานิกาย ตั้งอยู่ในตำบลลำผักกูด อำเภอธัญบุรี จังหวัดปทุมธานี
วัดอัยยิการามสร้างเมื่อ พ.ศ. 2440 โดยมีคุณหญิงพลอย โกมารกุล ถวายที่ดิน 7 ไร่ 2 งาน ซึ่งมีหลวงพ่อทรัพย์ นายคำและนายแกละเป็นผู้รับมอบและได้ขนานนามว่า วัดแก้วพลอยฑูรย์ เพื่อเป็นเกียรติแก่คุณหญิงพลอยโกมารกุล แต่ชาวบ้านเรียก วัดปากบึง เพราะวัดตั้งอยู่ริมปากบึงใหญ่ระหว่างคลองแปดกับคลองเก้า ต่อมาได้เปลี่ยนชื่อเป็น "วัดอัยยิการาม" เมื่อใดไม่ปรากฏหลักฐาน วัดได้รับพระราชทานวิสุงคามสีมาเมื่อวันที่ 9 กุมภาพันธ์ พ.ศ. 2504
ปูชนียสถานที่สำคัญคือ พระประธานในอุโบสถเป็นพระพุทธรูปแบบพระพุทธชินราช ทองเหลืองปิดทองคำเปลว พระพุทธรูปในวิหาร "พระขาว" หรือ "หลวงพ่อเงิน" องค์ใหญ่ที่ประดิษฐานอยู่กลางวัด "หลวงพ่ออู่ทอง" สร้างในสมัยอู่ทอง เป็นพระพุทธรูปทองคำโบกปิดทับด้วยปูน ประชาชนนำแผ่นทองมาติดเต็มองค์ และ "หลวงพ่อนาค" ยังมีหลวงพ่อโตปางป่าเลไลย์สูง39เมตรที่สถานปฏิบัติธรรมนาวัดอัยยิการาม
วัดพระนอนจักรสีห์วรวิหาร

วัดพระนอนจักรสีห์วรวิหาร เป็นพระอารามหลวงชั้นตรีชนิดวรวิหาร สังกัดคณะสงฆ์ฝ่ายมหานิกาย ตั้งอยู่ในตำบลจักรสีห์ อำเภอเมืองสิงห์บุรี จังหวัดสิงห์บุรี โดยมีพระธรรมวชิรกวี เจ้าคณะจังหวัดสิงห์บุรี เป็นเจ้าอาวาส 
วัดพระนอนจักรสีห์วรวิหารสร้างตั้งแต่เมื่อใดไม่ปรากฏหลักฐาน แต่สันนิษฐานว่าสร้างขึ้นก่อนกรุงศรีอยุธยาเป็นราชธานี โดยตามพงศาวดารระบุว่าในปี พ.ศ. 2297 สมเด็จพระเจ้าอยู่หัวบรมโกศแห่งกรุงศรีอยุธยา ได้เสด็จมานมัสการและซ่อมแซมองค์พระ โดยได้สร้างพระวิหาร พระอุโบสถ และเสนาสนะต่าง ๆ ขึ้นใหม่ ต่อมาในสมัยกรุงรัตนโกสินทร์ พระบาทสมเด็จพระจุลจอมเกล้าเจ้าอยู่หัวได้เสด็จมานมัสการและทรงบูรณะปฏิสังขรปูชนียวัตถุต่าง ๆ กรมศิลปากรได้ประกาศขึ้นทะเบียนโบราณสถานที่สำคัญของชาติ เมื่อ พ.ศ. 2478 
อาคารเสนาสนะ ได้แก่ พระวิหารมีลักษณะสถาปัตยกรรมแบบสมัยอยุธยา ประดิษฐาน "พระนอนจักรสีห์" เป็นพระพุทธรูปปางไสยาสน์ขนาดใหญ่มาก มีความยาว 1 เส้น 3 วา 2 ศอก 1 คืบ 7 นิ้ว หรือประมาณ 46 เมตร สร้างเป็นแบบพระนอนอินเดีย เหมือนพระพุทธไสยาสน์ที่ถ้ำเมืองยะลา คือพระกรขวา ศอกยื่นไปทางด้านหน้า ไม่งอ พระกรตั้งขึ้นรับพระเศียรเหมือนพระนอนไทย ถือเป็นพระพุทธรูปปางไสยาสน์ที่มีขนาดใหญ่ที่สุดในเมืองไทย เมื่อคำนวณทางปริมาตรซึ่งองค์พระ ภายในพระวิหารยังมีพระกาฬ พระพุทธรูปศิลาลงรักปิดทอง และพระแก้ว พระหล่อนั่งขัดสมาธิเพชร สร้างขึ้นในสมัยรัชกาลที่ 5 ซึ่งทั้งสององค์มีพุทธลักษณะงดงาม ในอดีตเคยใช้เป็นพระประทานในการถือน้ำพิพัฒน์สัตยาของข้าราชการ บริเวณด้านหน้าวิหารมีต้นสาละลังกาใหญ่ ส่วนพระอุโบสถมีลักษณะสถาปัตยกรรมแบบสมัยรัตนโกสินทร์ เจดีย์มีลักษณะสถาปัตยกรรมแบบสมัยอยุธยา
โอโตโมะ โซริง

โอโตโมะ โซริง (; โรมาจิ: "Ōtomo Sōrin") เป็นที่รู้จักในฐานะหนึ่งในไดเมียวผู้นับถือศาสนาคริสต์ของยุคเซ็งโงกุ
ในอดีตเขามีชื่อเดิมว่า โยชิชิเงะ (ญี่ปุ่น : 義鎮 , อังกฤษ : Yoshishige) แต่ได้เปลี่ยนชื่อเป็น โซริง ในปี ค.ศ.1562 จากนั้นอีก 16 ปีต่อมา เขาได้เข้ารีตนับถือศาสนาคริสต์ และได้รับชื่อเป็น ดอน ฟรานซิสโก (ドン・フランシスコ)
ความรุ่งเรือง.
ในสมัยที่โซริงเป็นไดเมียว ตระกูลโอโตโมะถือได้ว่าเป็นหนึ่งในตระกูลที่ยิ่งใหญ่แห่งเกาะคิวชู เขาเป็นผู้ที่ริเริ่มความสัมพันธ์และการทูตกับต่างประเทศ
ในส่วนของการค้าขาย ตระกูลโอโตโมะได้มีรายได้อย่างมหาศาล เนื่องจากแคว้นบุงโงะถือเป็นแหล่งการค้าที่สำคัญ และผลจากการค้าขายและแลกเปลี่ยนซื้อสินค้า ทำให้ตระกูลโอโตโมะมีอาวุธยุทธภัณฑ์จำพวกปืนใหญ่อยู่เป็นจำนวนมาก มีเรื่องเล่าว่าเขาได้ส่งเสริมไมตรีกับประเทศกัมพูชาและทำการแลกเปลี่ยนซื้อขายสินค้ากัน
ในส่วนของการทูต เขาได้ร่วมมือกับโอมุระ ซุมิทาดะและอาริมะ ฮารุโนบุ ส่งคณะทูตปีเท็นโชไปแสดงความเคารพต่อองค์โป๊บเกรกอรีที่ 13 ในราวปี ค.ศ.1582
การสงคราม.
ในสมัยของโซริง ได้มีการทำสงครามกับตระกูลโมริ, ตระกูลริวโซจิ และตระกูลชิมาสุ รวมถึงตระกูลเล็ก ๆ อย่างตระกูลอากิซุกิ เป็นต้น
การสงครามกับตระกูลโมริ.
เนื่องจาก โออุจิ โยชินากะ ซึ่งเป็นน้องชายคนรองของเขา ได้เสียชีวิตในระหว่างการรบกับโมริ โมโตนาริที่แคว้นนางาโตะ ทำให้โซริงต้องยกทัพเพื่อหวังล้างแค้นให้แก่น้องชาย โดยได้รับความช่วยเหลือจากพวกโปรตุเกส โดยทั้งสองฝ่ายได้ทำสงครามกันที่ปราสาทโมจิ สงครามครั้งนั้นกินเวลาตั้งแต่ ค.ศ.1558 ถึง ค.ศ.1562 ซึ่งสงครามจบลงด้วยการที่โชกุนโยชิเทรุเป็นคนกลางในการสงบศึก ถึงแม้ว่าตัวเขาจะไม่ได้ทำสงครามกับโมริโดยตรง แต่เขาก็ได้สนับสนุนอาหารและอาวุธให้แก่กลุ่มที่ต้องการทำลายตระกูลโมริ อาทิเช่น การสนับสนุนโออุจิ เทรุฮิโระในการก่อกบฏในปี ค.ศ.1568 และ การสนับสนุนกองทัพกู้ชาติแห่งตระกูลอะมาโงะที่นำโดยอะมาโงะ คัตสึฮิสะและยามานากะ ชิกะโนะสุเกะ
การสงครามกับตระกูลริวโซจิ.
ในเดือนเมษายน ปี ค.ศ.1570 โซริงได้ทำสงครามกับริวโซจิ ทากาโนบุที่จังหวัดซางะ (ยุทธการอิมายามะ) ซึ่งสงครามจบลงในเดือนกันยายน ด้วยชัยชนะของตระกูลริวโซจิ ส่วนฝ่ายโอโตโมะได้พ่ายแพ้
การสงครามกับตระกูลชิมาสุ.
การสงครามนี้ถือว่าเป็นจุดที่เริ่มบั่นทอนความมั่นคงทางกองทัพของโอโตโมะ โดยในปี ค.ศ.1578 ฝ่ายโอโตโมะได้พ่ายแพ้ในการรบที่มิมิงาวะ และผลจากความพ่ายแพ้ครั้งนั้น ทำให้รายได้ของโอโตโมะลดลงไปมาก เนื่องจากท่าเรือได้ถูกเรือรบของชิมาสุ โยชิฮิสะเข้าปิดล้อมเอาไว้ ทำให้ทำการค้าไม่ได้เลย
กองทัพชิมาสุเข้าบุกรุกชายแดนของโอโตโมะมาเรื่อย ๆ จนสถานการณ์ย่ำแย่ลงในปี ค.ศ.1585 เมื่อปราสาทอิวายะได้ถูกชิมาสุ ทาดะนากะตีแตกพ่าย และทำให้ทากาฮาชิ โจอุนซึ่งเป็นทหารเอกของโซริงทำการเซ็ปปุกุ โซริงจึงตัดสินใจขอความช่วยเหลือจากโทโยโตมิ ฮิเดโยชิเพื่อแลกกับความอยู่รอดของตระกูล ฮิเดโยชิรับคำขอร้องจากโซริง และส่งทหารเข้ามาช่วยไว้ทันกาล
การเสียชีวิต.
หลังจากที่กองทัพโทโยโตมิได้มาถึงเกาะคิวชู โซริงก็ได้ป่วยเป็นโรคไข้สากใหญ่ และเสียชีวิตด้วยอายุ 57 ปี